Ու հիմա աշխարհի հզորագույն երկրներից մեկի արտաքին գործերի պատասխանատուն մի՞թե կարծում է, թե վեհ գաղափարների կոչերով կարող է իրավիճակ փոխել: Այն էլ այն դեպքում, երբ գերտերությունները սխալ սխալի, իսկ գուցե նաև հանցանք հանցանքի հետևից են գործում՝ ամբողջ աշխարհին փորձելով պարտադրել ժողովրդավարության, մարդու իրավունքների, հավասարության ու նման այլ, կարծես թե միանգամայն մարդասիրական գաղափարների իրենց պատկերացումները: Եվ պարտադրելիս էլ չեն քաշվում ուժի դիմել և զանազան հեղափոխությունների կամ պատերազմների ձևով ներխուժել իրենց շահերի ոլորտում հայտնված երկրներ: